钦定古今图书集成/理学汇编/字学典/第008卷 > 赵孟𫖯松雪斋集 > 《论书》
## 钦定古今图书集成/理学汇编/字学典/第008卷 > 赵孟𫖯松雪斋集 > 《论书》

书契以来远矣。中古以六艺为教，次五曰《书》。书有六
义，书由文兴，文以义起，学者世习之，四海之内，罔不
同也。秦灭典籍，废先王之教。李斯变古篆，程邈刱隶
书。隶之为言，徒隶之谓也，言贱者所用也。汉承秦弊，
舍繁趣简，四百年间，六义存者无几。汉之末年，蔡邕

仲、师宜官、梁鹄、邯郸淳、毛宏，行书则刘德昇、锺氏、胡
氏，草则崔瑗、崔寔、张芝、张文舒、姜孟颖、梁孔达、田彦
和、韦仲将、张超之徒，咸精其能，至晋而大盛。渡江后，
右将军王羲之总百家之功，极众体之妙，传子献之，
超轶特甚，故历代称善书者，必以王氏父子为称首，
虽有善者，蔑以加矣。其遗风流俗，接于耳目，故江左
人士以“书”名者，传记相望。历隋而唐，文皇尚之。终唐
之世，善书者辈出，其大者各自名家，逸其名者不可
胜数，亦可谓盛矣。